Protokoll styremøte NIL-fotball

Sted: Klubbhuset
Dag/dato: tirsdag 02.03.21
Tid: 19.00 – 21.00

Vedtakssaker 
2/21
Krav mot Namsos kommune.
I forløpet av baneovertagelse fra Namsos kommune ble det, basert på kontraktbetingelsene, gjennomført et utkjøp av investerte midler. I forbindelse med denne prosessen oppsto en tvist mellom Namsos kommune og Namsos il fotball. Det ble uenigheter ang om kompensasjonen skulle ta utgangspunkt i hele prosjektkostnaden, eller eksklusive tilførte midler fra det offentlige. Etter en lang prosess ble det på ekstraordinært årsmøte 2020 vedtatt å godta kommunens tilbud, fremfor å gå videre med en prosess med krav og/eller salg av fordring. 
	I samtale med klubbens juridiske bistandsperson i saken, Bjørn T. Smistad, blir styreleder gjort oppmerksom på at kravet har en gyldighet på 3 år fra det er fremmet. Det er derfor viktig i at styret tar stilling til om det er ønskelig med ny prosess før foreldingsfrists 
Styreleders innstilling: Denne saken har vært utfordrende for klubben med tanke på omdømme, både internt og eksternt. Selv et salg av fordring vil være ressurskrevende for ledelsen i klubben, da det medfører en del merarbeid. Det er heller ikke klart hvilke firma som ønsker å kjøpe fordringen, ei heller hvilket beløp som vil tilfalle klubben. Slik situasjonen er i dag, er det heller ikke virksomhetskritisk å vinne frem i denne saken. Det er ingen tvil i at denne saken engasjerer, både på godt og vondt. For å få en god saksgang ønsker jeg at styret tar stilling til en av to innstillinger:
a) Styret vedtar at saken er gjennomgått med medlemmene på en tilstrekkelig måte og vedtaket fattet ved siste årsmøte står ved lag.
b) Styret ber årsmøte ta stilling til om dialogen skal gjenopptas før fordringens foreldingsfrists utgår.
Vedtak
Styret vedtar at saken er gjennomgått med medlemmene på en tilstrekkelig måte og vedtaket fattet ved siste årsmøte står ved lag. 
3/21
Mål og strategi fra strategisamlingen 26. og 27. januar 2021
Styret i Namsos il fotball gjennomførte en strategisamling på til sammen to ettermiddager. Som empiri for denne samlingen ble det gjennomført en spørreundersøkelse blant klubbens trenere og spillere. Med dette som utgangspunkt utarbeidet styret tre hovedmål og en strategi for å nå målene.
	Omdømme – faglighet – rekrutering var de tre målene styret kom frem til, basert på tilbakemeldingene fra spørreundersøkelsen. 
Innenfor de målene ligger det en rekke delmål. Styret ønsker å jobbe målrettet med de gjennom flere ulike tiltak som:
· Autonome team (Leder for hvert team kjører egne prosesser basert på vedtatt strategi)
· Formelle samarbeidspartnere (Ranheim, Olympiatoppen, Træn, Namsen FIF, Olav Duun)
· Aktivt klubbsamarbeid lokalt.
Vedtak: 
Styret vedtar mål og strategi og jobber videre med å lage en mål og strategiplan for 2021. 

Vedta budsjett for 2021
Vedtak: I forbindelse med årsmøte utarbeides et budsjett for 2021

Drøftingssaker 
1/21
Forberedelse til årsmøte 23. 03.21
Namsos il fotball har publisert innkalling, samt mal til forslag på klubbens nettside i god tid før frist. NIF har utarbeidet en mal til sakliste, noe som er til stor hjelp. Saklista ligger som eget vedlegg. Det er gjennomført møte med kontroll- og valgkomiteen. Det må da skrives en årsberetning og vedtas et budsjett. Styret må ta stilling til hvilke andre saker som skal drøftes på årsmøte. Vi har i dialog med kvalitetsklubbansvarlig også fått noen tilbakemeldinger. 
· Sportsplanen må revideres til å følge spillformmatrisen.
· Oppdatere organisasjonskart
· Valgkomite instruks 
Styreleders forslag: Styret gjennomgår sakliste fra NIF og fordeler ansvar og oppgaver. Før møte kan det være lurt å ha noen tanker ang de ulike punktene. Her er det forventet at styrets medlemmer har gjort en jobb i forkant av styremøte.
	Punkter vi må ha kontroll på:
· 1: Medlemmer siste mnd (mtp hvem som er stemmeberettiget)  
· 2: Dirigent 
· 7: foretningsorden
· 14.3: representanter til ting og møter 
Orienteringssaker
Tord orienterer kort om seriestart, og ståa på lag/spillere.
Olav orienterer kortere ang samarbeid med Ranheim il. 
